**Eksempel på bruk av styringsparameter for miljø**

|  |  |
| --- | --- |
| **Parameternavn** | **Miljø** |
| **Målgruppe** | Innkjøpsleder |
| **Bakgrunn og behov** | Offentlige anskaffelser skal bidra til bærekraftige samfunn. Denne parameteren måler om innkjøper stiller krav til klima og miljø i anskaffelsene, og/eller fremmer klimavennlige løsninger der det er relevant.  Ved å stille krav til miljø- og klimavennlige produkter eller tjenester i offentlige anskaffelser vil du som innkjøper bidra til at offentlig sektor bygger opp under overordnede miljømål, slik at offentlig sektor blir en veiviser til lavutslippssamfunnet.  For å synligjøre ditt bidrag bør du som innkjøper i samarbeid med ledelsen finne et overordnet mål i virksomheten som styringsparameteren blir knyttet til. Overordnede mål finner du f.eks. i innkjøpsstrategien, årsrapporten, handlingsplaner eller i virksomhetens klima- og miljøplaner. |
| **Målemetode** |  |
| **Fremgangsmåte** | Hensyn til miljø kan tas på ulike måter. En eller flere av disse må være oppfylt:   1. Har tildelingskriterier som tar hensyn til miljø 2. Har spesifikasjonskrav som tar hensyn til miljø 3. Har kontraktskrav som tar hensyn til miljø 4. Kvalifikasjonskrav som tar hensyn til miljø   Du vil finne data om begge forholdene i konkurransegrunnlaget. |
| **Eksempel på resultatmål** | * I første omgang kan det være hensiktsmessig å synliggjøre trenden i antall konkurranser hvor det er stilt krav til klima og miljø. * Den første målingen kan fungere som et utgangspunkt/nullpunkt for videre måling og synliggjøring av trend. * Videre kan virksomheten sette mål avhengig av ambisjonsnivå, f.eks. 100% grønne anskaffelser der det er relevant. |
| **Nytteverdi** | Denne informasjonen vil kunne:   * Synliggjøre hva din virksomhet får til på klima og miljøområdet * Hjelpe deg som innkjøper til å identifisere forbedringsområder knyttet til miljøbelastningene av offentlige anskaffelser. |
| **Neste steg** | Denne parameteren kan du begynne å måle nå.  På den måten kan du gi din første rapport til ledelsen allerede om 1 mnd. |

**Les mer om miljø her:**

<https://www.anskaffelser.no/klima-og-miljo>